CELEX: 32015D1028
Language: hu
Date: 2015-06-26 00:00:00
Title: A Bizottság (EU) 2015/1028 végrehajtási határozata (2015. június 26.) a bételbors-levélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozatnak az alkalmazási időszak tekintetében történő módosításáról (az értesítés a C(2015) 4187. számú dokumentummal történt) (EGT-vonatkozású szöveg)

30.6.2015   
            
            
               HU
            
            
               Az Európai Unió Hivatalos Lapja
            
            
               L 163/53
            
         A BIZOTTSÁG (EU) 2015/1028 VÉGREHAJTÁSI HATÁROZATA
   (2015. június 26.)
   a bételbors-levélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozatnak az alkalmazási időszak tekintetében történő módosításáról
   
      
         (az értesítés a C(2015) 4187. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. alpontjára,
   mivel:
   
               (1)
            
            
               A 2014/88/EU bizottsági végrehajtási határozat (2) elfogadására az élelmiszerekben talált különböző szalmonella-vírustörzsek, köztük a salmonella typhimurium előfordulása nyomán az élelmiszer- és takarmánybiztonsági riasztási rendszerbe beérkezett számos bejelentést követően került sor. Az utóbbi vírustörzs, amely az emberi megbetegedésekért felelős második leggyakoribb szerotípus, nagy gyakorisággal fordult elő a Bangladesből származó, bételbors (Piper betle, más néven „pán” vagy „paan”) leveléből készült vagy azt tartalmazó élelmiszerekben. 2011 óta az Egyesült Királyságból több bejelentés is érkezett bételbors-levéltől származó szalmonella-mérgezésről. Emellett feltételezhető, hogy az Unión belüli esetek valós száma meghaladja a bejelentett esetekét.
            
         
               (2)
            
            
               A 2014/88/EU végrehajtási határozat ezért 2014. július 31-ig tartó tilalmat vezet be a bételbors-levélből készült vagy azt tartalmazó élelmiszereknek Bangladesből az Unióba történő behozatalára.
            
         
               (3)
            
            
               A 2014/510/EU bizottsági végrehajtási határozat (3)2015. június 30-ig meghosszabbította a 2014/88/EU végrehajtási határozat alkalmazási időszakát.
            
         
               (4)
            
            
               A Banglades által 2015 májusában benyújtott cselekvési terv hiányos és az ország nem nyújtott garanciákat annak hatékony alkalmazására és végrehajtására. A Banglades által 2013 májusában a bételbors-levélre bevezetett önkéntes kiviteli tilalom ugyanakkor továbbra is érvényben van. Ez utóbbi azonban nem bizonyult maradéktalanul hatékonynak, ugyanis elfogadása óta huszonöt esetről érkezett bejelentés az élelmiszer- és takarmánybiztonsági riasztási rendszerbe, amikor bételbors-levelet próbáltak behozni az Unió területére. Tehát a Banglades által nyújtott biztosítékok nem tekinthetők elegendőnek az emberi egészséget fenyegető súlyos kockázatok kezelésére. Ezért a 2014/88/EU végrehajtási határozat által bevezetett vészhelyzeti intézkedéseket fenn kell tartani.
            
         
               (5)
            
            
               A 2014/88/EU végrehajtási határozat alkalmazási időszakát ennek megfelelően ismét meg kell hosszabbítani.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2014/88/EU végrehajtási határozat 4. cikkének helyébe a következő szöveg lép:
   
      „4. cikk
      Ezt a határozatot 2016. június 30-ig kell alkalmazni.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. június 26-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 31., 2002.2.1., 1. o.
   
   
      (2)  A Bizottság 2014. február 13-i 2014/88/EU végrehajtási határozata a bételbors-levélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről (HL L 45., 2014.2.15., 34. o.).
   
      (3)  A Bizottság 2014. július 29-i 2014/510/EU végrehajtási határozata a bételbors-levélből (Piper betle) készült vagy azt tartalmazó élelmiszerek Bangladesből történő behozatalának ideiglenes felfüggesztéséről szóló 2014/88/EU végrehajtási határozatnak az alkalmazási időszak tekintetében történő módosításáról (HL L 228., 2014.7.31., 33. o.).